Brand by Hendrina-kragstasie onder beheer gebring | Maroela Media
Eskom het bevestig die Hendrina-kragstasie in Mpumalanga sal na verwagting Maandag weer ten volle in werking wees ná ŉ brand by die stasie uitgebreek het.
Een van die transformators het Donderdagaand aan die brand geslaan toe al drie transformators tydens ŉ geweldige wind- en donderstorm skielik afgeskakel het.
“Ons het vyf van die kragstasie se 10 eenhede verloor, dit is 1 000 MW,” het Eskom in ŉ verklaring bevestig. “Dit is egter belangrik om te noem dat daar, ondanks die voorval, geen beurtkrag ingestel is nie en Eskom kon steeds aan die land se kragbehoefte voldoen.”
Die kragvoorsiener het gesê die herstelproses het dadelik begin ná die voorval en die kragtoevoer na die stasie is herstel. “Ons doelwit is om al vyf eenhede teen Maandag weer op die netwerk te hê,” het Eskom gesê.
Eskom Hendrina Mpumalanga
Dit is asgevolg van geruikers wat krag spaarsaamig gebruik dat beurtkrag vry gespring word. Eskom kan nie al die krediet kry nie.